Ourense (provincija)
Provincija Ourense (španjolski: Provincia de Ourense) je jedna od četiri provincije španjolske autonomne zajednice 
- Galicije, koja  se nalazi  u unutrašnjosti sjeverozapadne Španjolske.

Geografske karakteristike 

Provincija Ourense prostire se na površini od 7,273 km² u  kojoj živi 311,680 stanovnika. Sa sjevera graniči sa Provincijom La Coruña, sa sjeveroistoka sa Provincijom Lugo, sa istoka sa provincijama; León i Zamora, sa zapada sa Provincijom Pontevedra, 
dok se na jugu prostire Portugal.

Privreda

Najveći vodotok je rijeka Minho, sa svojom pritokom Sil, čije se vode koriste za pokretanje nekoliko hidroelektrana. Duž njihovih plodnih dolina nižu se vinogradi i polja kukuruza.  
Ribeiro je kraj poznat po bijelom vinu, ali i po uzgoju svinja i krumpira. 

Od industrije Orense ima pogone automobilske, metalurške i kemijske industrije.  
Ima i nešto rudarstva iskapa se kositar i volfram, a po kamenolomima granit, ima i nešto turizma po planinama Kantabrijskog gorja - Cabeza de Manzaneda, na nadmorskoj visini od 1778 metara je poznato skijalište.

Jedini veći urbani centar ove pretežno ruralne provincije je grad Ourense, koji je i administrativni centar.

Izvori

Vanjske veze 

  Deputación de Ourense  

Pokrajine Španije
Galicija (Španija)